《再用前韵三首》
宋代·陈棣

陶冶无心瓮与盆，等閒妍窳意难论。
年光未易留驹隙，世事唯难隐鹿门。
久客思家华发满，小儒忧国赤心存。
江山还有新亭叹，痛惜伊川化陆浑。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。